जीआरपी केे साहब की विदाई पर रेलवे कैंटीन में दावत उड़ाई, मैनेजर को पीटा
28 फरवरी को रायगढ़ जीआरपी के प्रभारी रिटायर हुए, बुधवार की रात जीआरपी स्टाफ ने विदाई पार्टी मनाई। रेलवे स्टेशन के प्लेटफार्म नंबर एक पर ही बने भोजनालय में पहुंचे। यहां चिकन बनवाकर खाया, सर्विस में थोड़ी कमी रह गई तो नशे में धुत कुछ पुलिस कर्मियों ने पहले तो कैंटीन के मैनेजर, उसके भाई व भतीजे की जमकर पिटाई की।
इतने भी मन नहीं भरा तो उनपर ही धारा 151 के तहत प्रतिबंधात्मक कार्रवाई कर दी। रातभर थाने में बिठाए रखा। सुबह कोर्ट में पेश किया हालांकि यहां तीनों को जमानत मिल गई। वर्दी के रौब के साथ अगर सिर पर शराब चढ़ जाए तो पुलिस कर्मी किस तरह बेकाबू होकर दादागिरी कर सकते हैं इसका नमूना बुधवार की रात रायगढ़ रेलवे स्टेशन पर देखने को मिला। दो दिन पहले जीआरपी थाने के प्रभारी आरसी साव रिटायर हुए। अपने बॉस को विदाई देने के लिए साथी कर्मचारियों ने पार्टी रखी। शाम को कहीं बाहर पार्टी के बाद रात को दावत उड़ानी थी। ये लोग रात लगभग 8.30 बजे प्लेटफार्म नंबर 1 पर बने भोजनालय (रेलवे कैंटीन) पहुंचे। एक्सप्रेस फूड सर्विस के मैनेजर सूर्यभान सिंह का भतीजा यहां बैठा था। पुलिसकर्मियों ने कहा कि उन्हें पार्टी करना है, खाने में चिकन खाएंगे | शेष पेज 14
हुज्जतबाजी कर रहे थे इसलिए की कार्रवाई: प्रभारी
हमने कैंटीन संचालकों की नहीं पीटा। हम वहां खाना खाने गए थे। यहां मैनेजर और उसके साथी शराब पिये हुए थे। इन लोगों ने हमसे बदतमीजी की, हमने मना किया तो ये लोग हमसे उलझ गए और हमसे मारपीट करने लगे। इसके बाद हमने इन पर प्रतिबंधात्मक कार्रवाई की। एनएल प्रधान, जीआरपी प्रभारी
bho_Deva hin_Deva hin_Deva hin_Deva hin_Deva